Thailand og Israel-Hamaskrigen 2023

Den 11. oktober blev 14 savnede thailændere reddet af israelske styrker sammen med 16 israelere. Gruppen på 30 fra den sydlige kibbutz Ein Hashlosha havde været savnet i tre dage, indtil myndighederne modtog en anmeldelse om dem, hvorefter blev reddet.

Premierminister Srettha Thavisin fordømte den 8. oktober angrebet på Israel og sagde, at han havde beordret luftvåbnet til at forberede militære og civile fly til at evakuere thailændere.

Den 20. oktober ankom de første otte lig til Bangkok, af de 30 dræbte thailændere i Hamas' angreb.

Evakuering af thailændere 

Det thailandske luftvåben, Royal Thai Air Force (RTAF), holdt fem C-130 Hercules fly og en Airbus A340 klar til at evakuere de thailændere, som ønsker det, så snart de israelske myndigheder gav tilladelse, eller via nabolandene Cypern. Egypten eller Jordan samt Saudi Arabien. De seks fly kan tilsammen evakuere omkring 500 mennesker pr. tur.

I alt omkring 8.500 ønskede at blive evakueret pr. 22. oktober.Thailandske arbejdere, der vendte tilbage til Thailand mens deres ansættelseskontrakter stadig var gyldige, kan vende returnere til Israel uden behov for et genindrejsevisum.

Det var den thailandske regerings mål, at kunne evakuere mindst 400 thailændere om dagen via alle mulige kanaler, herunder El Al og Thai Airways International. (tallet blev senere forhøjet til 800). Da antallet af thailændere, der ønskede evakuering hurtigt steg, bad premierminister Srettha Thavisin myndighederne om, at chartre et Airbus A380-fly, samt yderligere 30 flyvninger med Nok Air, Air Asia, Thai Airways International og Spice Jet.

34 thailændere kom ud med El Al-rutefly i løbet af den 12. og 13. oktober – El Al flyver stadig 11 gange om ugen til Thailand – 26 flere havde sikret sig billet. En tredje rute via Dubai bragte yderligere 100 thailændere ud den 14. oktober. Den første af seks planlagte RTAF Airbus A340 flyvninger med 130 passagerer afgik fra Tel Avivs Ben Gurion International Airport den 15. oktober Den 22. oktober var 3.329 thailændere evakueret. Fra 23. oktober optrappes evakueringerne.

Antallet af thailandske arbejdere ansat nær Gaza-striben er femdoblet fra omkring 1.000 i 2017-2018 til 5.000 i 2023. Nogle af de thailandske arbejdere appellerede om hjælp, da de ikke var i stand til at komme ud af den farlige røde zone og rejse til det udpegede krisecenter. Andre sagde, at deres arbejdsgivere ikke ville lade dem tage afsted og tvang dem til, at fortsætte med at arbejde ved at tilbageholde deres løn. De opfordrede de thailandske myndigheder til, at forhandle med deres arbejdsgivere, så de kunne rejse hjem. Premierminister, Srettha Thavisin, opfordrede israelske arbejdsgivere til, at stoppe med at udnytte deres thailandske arbejdere i denne farefulde periode. Han hævder, at lønudbetalinger bevidst bliver udskudt til den 10. november, som et middel til at fastholde arbejderne i Israel.

De fleste thailandske arbejdere, der vendte tilbage fra Israel, var glade for at være hjemme igen. Men nogle var bekymrede for, hvordan de kunne tilbagebetale de lån, de havde optaget fra banker eller private långivere, for at dække deres udgifter, for at komme til Israel. Lånene var mellem 100.000 og 400.000 baht (cirka 20.000 til 80.000 kroner), inklusive udgift til flyrejse, mæglergebyr til vikarbureau, lægetjek og personlige udgifter. Lønningerne i Israel var dog attraktive nok, til at optage disse lån. Thailændere tjener svarende til omkring 10.000 kroner (cirka 50.000 baht) om måneden plus overarbejde. Disse lønninger sendes ofte hjem i sin helhed for at betale af på lån til dækning af rejse- og relaterede udgifter.

Erstatning til efterladte 
Den israelske regering tilbyder erstatning til efterladte fra thailændere, der er blevet dræbt i Israel. Den inkluderer en permanent betaling på 35.000 baht (knap 7.000 kroner) om måneden til hver arbejdstagers hustru, indtil hun gifter sig igen og registrerer ægteskabet officielt. Derudover vil Israel betale børnebidrag på 10.000-11.000 baht (omkring 2.000 kroner) om måneden for børn under 18 år.

Tilskadekomne, med skader på mindre end 10 procent invaliditet, ydes gratis medicinsk behandling, mens en engangsbetaling på 1,44 millioner baht (cirka 280.000 kroner) udbetales ved 10 procent til 19 procent invaliditet. Alvorligt sårede med et handicap, forsynes med en israelsk regeringsfinansieret plejepakke, resten af deres liv.

Det thailandske arbejdsministerie samarbejder med den israelske regering om at implementere erstatningerne. Desuden ydes thailandsk sikkerhedsfondshjælp til de berørte, herunder en betaling på 15.000 baht (knap 3.000 kroner) til sårede, samt 40.000 baht (cirka 7.850 kroner) for afdøde og yderligere 40.000 baht til begravelsesudgifter.

Thailandske gidsler 
Seyed Reza Nobakhti, den iranske ambassadør i Thailand, bekræftede den 21. oktober, at de 19 thailandske gidsler, der i øjeblikket holdes i palæstinensiske områder, forbliver sikre. Han nævnte, at gidslerne sammen med andre først vil blive løsladt, når det israelske militær standser sit angreb på Gaza-striben.

Nobakhti informerede desuden om, at den iranske præsident, Ebrahim Raisi, havde mødtes med Hamas-lederen Ismail Haniyeh i Qatar den foregående uge, hvor Raisi havde anmodet om løsladelse af de thailandske og filippinske gidsler. Han bemærkede endvidere, at Iran er i forhandlinger med palæstinensiske embedsmænd i Beirut for at fremskynde løsladelsen. Frigivelsen af gidslerne er dog blevet forhindret af det fortsatte israelske bombardement af Gaza, hvilket gør det usikkert for gidslerne at forlade regionen. På trods af samtykke til løsladelsen er Hamas ikke i stand til sikkert, at transportere gidslerne ud af Gaza. Nobakhti fremhævede gidslernes prekære situation og udtalte, at de i øjeblikket befinder sig i sikre huse i Gaza. De israelske luftangreb har dog ført til omkring ni udenlandske gidslers død.

Nobakhti overbragte yderligere den iranske regerings kondolencer for Thailands tab i den igangværende konflikt, som har ført til 30 thailænderes død siden fjendtlighedernes begyndelse.

Israelere i Thailand 
Thailand er et populært rejsemål for israelere, fra januar til september 2023 med 159.000 besøgende. De thailandske immigrationsmyndigheder lader alle israelske turister forlænge deres ophold med 30 dage, hvis konflikten nødvendiggør et længerevarende ophold. I betragtning af kaosset i Israel vil nogle måske helst undgå at rejse hjem, ligesom russere da Rusland lancerede sin invasion af Ukraine i februar 2022. En del israelske statsborgere valgte imidlertid, at afbryde deres rejse i Sydøstasien og besluttede i stedet, at hjælpe med deres lands krigsindsats.

Noter

Referencer 

Thailands historie
Israels krige
Israel-Palæstina-konflikter
Begivenheder i 2023